OSMI SRPNJA 2015.
ŠEST GODINA PRIJE MAGGIENA I PAULOVA UBOJSTVA
Hitna služba okruga Hampton. Izvolite?
Bok. Vozim po Crocketville Roadu.
Vidim da netko leži ovdje.
Je li na cesti ili pored ceste?
Na cesti.
Na cesti?
Udarit će ga.
Dobro. Poslat ćemo policiju.
- Dobro. - Hvala, gospodine.
Naše su novine prve izvještavale o nesreći čamcem 2019.
A onda 2021. o dvostrukom ubojstvu.
Pišući o smrti Paula i Maggie Murdaugh,
primili smo anonimnu dojavu na webu o izvješću policijske patrole
vezanom za smrt Stephena Smitha 2015.
Tijelo Stephena Smitha pronađeno je nasred autoceste u okrugu Hampton,
nedaleko od mjesta gdje je poslije pronađen njegov auto.
Ispitivali smo izvore.
Tko je Stephen Smith? Koja je njegova priča?
Tad sam počeo preslušavati razgovore
koje su policajci snimili 2015.
DRŽAVNA AGENCIJA ZA MOTORNA VOZILA
Dakle, pozorniče Rowell,
riječ je o incidentu koji se dogodio 8. srpnja 2015.
Prođimo to zajedno.
Prema dosadašnjim saznanjima,
tom pristojnom mladiću pokvario se auto na putu kući.
Ostao je bez goriva ili naišao na neki drugi problem i počeo hodati.
Stigao sam u 4.30 tog jutra.
Kad sam došao onamo, primijetio sam mladog bijelca
s teškom ozljedom glave koji je ležao na cesti.
Ništa na mjestu događaja nije upućivalo na prometnu nesreću.
Odjeća mu nije bila poderana. Još je bio u tenisicama.
Mobitel mu je još bio u džepu.
To je mračna seoska cesta.
Da je nekoga udario auto,
vjerojatno ne bi bio nasred cesti.
Vjerojatno ne bi bio u labavo vezanim tenisicama.
Primijetio sam da je tom mladiću ozlijeđena glava.
Vjerojatno ne bi bilo mrlja od krvi
kakve su ondje pronašli.
Vjerojatno ne bi bio u položaju u kojem su ga pronašli.
Bilo je očito da se u izvješću sve to dovodi u pitanje.
No nitko to nije istraživao.
Kao što sam rekao, ne znamo.
Nitko nije tvrdio drugačije.
Javio sam se svojim izvorima u agenciji,
dobio kopiju izvješća,
potvrdio njegovu autentičnost
i odmah primijetio...
da je Buster Murdaugh u izvješću.
UBOJSTVA MURDAUGHOVIH: JUŽNJAČKI SKANDAL
Mallory, Connor i ja
išli smo u srednju školu sa Stephenom.
Bio je draga osoba. Uvijek je bio ljubazan.
Volio je svoje prijatelje.
Bio je sretan.
Stephen i ja bili smo prijatelji od drugog srednje.
Uvijek sam mislila da je zabavan.
Divila sam mu se.
Nije ga bilo briga što ljudi misle o njemu.
Uvijek je bio svoj.
Stalno je plesao i pjevao. Bio je jako zabavan.
Bila sam kod Mallory.
To se dogodilo par ulica dalje od mjesta gdje je živjela.
Prestrašile smo se kad smo čule da je netko nađen mrtav nasred ceste.
To je bilo nečuveno u okrugu Hampton.
Kad se to dogodilo, kad je ubijen,
cijeli grad je podržavao obitelj
i htio znati što se dogodilo.
Ali onda je slučaj nestao.
29.1.1996. - 8.7.2015.
Stephenov slučaj nije riješen.
Njegova mama Sandy Smith angažirala je privatnog istražitelja.
Svaki istražitelj prvo će provjeriti sve
što je učinjeno prije njegova angažmana.
Policijska patrola Južne Karoline obavlja istrage smrti
povezane s motornim vozilima.
Prvih se tjedana policijska patrola jako trudila.
Ispitali su jako mnogo ljudi.
Stephenove poznanike, prijatelje, školske kolege i ostale.
Broj slučaja je CL-062.
Htio sam se čuti s vama.
Naravno, riječ je o istrazi smrti Stephena Smitha.
Znate li o čemu govorim?
Da, gospodine. Znam.
Nastavite i recite mi što se čuli.
Odmah su mi rekli da ga je udario auto.
Nešto u tom stilu.
Udario ga je auto i to je sve.
Kažu da je vozač pobjegao.
Nisam dobila suvislu priču.
Mogu vam reći da ga nije udario auto.
Nedavno sam čuo
da su u vozilu bila dva ili tri mladića.
Valjda su se htjeli našaliti s njim.
Sve su to bile glasine. Nitko nije tvrdio da je izvor informacija.
Svi su to čuli od nekog.
Moram pronaći nekoga tko je spreman
dati mi pouzdane informacije.
Razumijem vašu suzdržanost.
Čuo sam da su ljudi povezani s njime
išli unaokolo i...
nisu... znate...
Prijetili su ljudima i prisiljavali ih
da šute ako su nešto čuli.
Rekla je da je čula tko je to učinio i da neću vjerovati.
Bio sam zaprepašten kad je izgovorila njegovo ime.
Znate da sam čuo neka imena i...
Pogotovo jedno ime.
Bio je to... Ime mu je Buster Murdaugh.
Buster Murdaugh.
Svi dolaze i govore da su to bili Murdaughovi.
Stalno iznova.
Kad sam to prvi put čuo,
mislio sam da je riječ o Busterovom mlađem bratu Paulu
zato što on misli da može činiti što god hoće jer se preziva Murdaugh.
- Shvaćate? - Da.
Svi se donekle
ustručavaju reći to naglas. Shvaćate?
To je zbog...
Ne bih rekao da je zbog moći, ali...
Prezime Murdaugh ima određenu težinu
kod nas u okrugu Hampton.
Iz ovih razgovora sve je posve jasno.
Stephenova je smrt povezana s Murdaughovima.
Jedina glasina koju ste čuli je ta
da je Buster bio u vezi sa Stephenom?
Da, gospodine.
Predavao sam biologiju u srednjoj školi Wade Hampton.
Pričalo se da su Stephen i Buster prijatelji.
Stephen je bio pametan
i pomagao je Busteru sa zadaćama.
Moglo bi se reći da mu je davao poduku.
Stephen Smith bio je gej u okrugu Hampton.
Sigurna sam da mu nije bilo lako.
Bio je iz grada u kojem to nije društveno prihvatljivo
i vjerojatno su ga ogovarali.
Kružile su mnoge glasine o tome
da su Buster i Stephen intimni.
Obitelj Murdaugh vjerojatno bi s prezirom gledala na to što je gej.
Poznajem obitelj Murdaugh cijeli život.
Hampton nije velik grad.
Sigurno ne bi željeli da nešto ocrni njihov ugled,
njihovo ime ili nešto slično.
Čim je spomenut Murdaugh
i mogućnost njegove veze sa Stephenom,
gledanje na slučaj sasvim se promijenilo.
Više nije bila važna pravda za Stephena nego obrana Murdaughovih
i svi su morali znati da oni nemaju ništa s tim.
Čak i ako su imali, nitko to nije uzimao u obzir.
Možete li mi reći što ste čuli o nesreći Stephena Smitha?
Ne znam. Čini mi se da su to samo glasine.
U ovom trenutku zanima nas sve što možemo saznati.
Često sam čula priče koje su kružile.
Buster i Stephen navodno su bili u tajnoj vezi
i željeli su reći Busterovoj obitelji.
Nastavile su se glasine o onoj noći kad je Stephen umro.
Vraćao se kući iz škole
i ostao bez goriva.
Znam samo da je rekao da su došli
Buster i još jedan ili dvojica.
Vozili su se po autocesti 601.
Vidjeli su auto pored ceste.
Valjda su vidjeli dečka.
Priča se da je Stephen bez ustezanja nazvao Bustera.
Buster je slučajno bio u blizini.
S prijateljem se vraćao s turnira u softballu.
Htjeli su se samo
malo našaliti s njim ili takvo što.
Mislim da je pokupio Stephena
i prevario ga, rekavši da će ga odvesti kući.
Mislim da su se odvezli malo dalje,
a onda se sve to dogodilo.
Mislim da su Murdaughovi učinili sve što su mogli
da nitko te noći ništa ne kaže.
Kad sam čula da je Buster u pitanju, znala sam
da neće ništa učiniti zbog toga tko je on.
Onoga dana kad je Stephen umro,
Randy Murdaugh nazvao je mog oca odmah nakon mrtvozornika.
Rekao je da želi preuzeti slučaj
i da mu neće ništa naplatiti.
To je bilo čudno.
RANDY MURDAUGH REKAO JE G. WILLIAMSU DA NAZOVE.
Murdaughovi to znaju. Znaju da je...
- Dobro. - Da ga pratimo.
Uskoro ću razgovarati s Busterom i reći mu: „Čovječe,
moraš sve priznati.
Ako je to bila nesreća, moraš samo priznati.
Hajde da to riješimo kako bi obitelj mogla imati mir.”
Razgovarao bih s Busterom i Alexom.
Ali ništa se nije događalo sa slučajem.
Nitko više nije istraživao.
Slučaj je jednostavno nestao.
Na policijskim snimkama Murdaugh se spominje
više puta i iz više izvora.
No čini se da nitko nije ispitao Bustera
ni bilo kog drugog iz obitelji Murdaugh.
Zašto nije?
Mjesec dana nakon pronalaska tijela
kružile su glasine o mogućoj upletenosti Murdaughovih.
Kao novinar sam naučio da su iste glasine
iz različitih izvora i s više mjesta
jako dobre ili u njima ima nešto istine.
Objavili smo priču u novinama na Dan zahvalnosti 2015.
Sandy Smith obratila se javnosti.
„Moj je sin ubijen.
Ako nešto znate, recite nam.
Samo želimo znati. Želimo mir.”
Nismo mogli objaviti ime Murdaugh.
U protivnom bi nas tužili.
Rekli smo: „Kruže glasine da je umiješana ugledna obitelj.
Svi su znali o kome je riječ.
Objavili smo priču i čekali.
Ljudi bi mi prišli u trgovini i potapšali me.
„Zahvalni smo na vašoj priči.
Ponosimo se vašom hrabrošću.”
Učinio sam sve. Samo nisam objavio ime Murdaugh.
No nije pomoglo. Nitko se nije javio.
Pričaj mi o Morgan.
Ona je čula te glasine,
a upravo je bila prohodala s Paulom.
Morgan mi je rekla da je razgovarala s Murdaughovima
o glasinama o Busteru, njegovim prijateljima i Stephenu
i da je Paul možda bio s njima.
Kad sam prohodala s Paulom,
neka djevojka mi se javila na Facebooku
i rekla mi da ima razloga vjerovati
da je Paul ili možda Buster ubio Stephena.
G. Alex, Maggie, Buster, Paul i ja bili smo kod kuće.
Sjedili smo u kuhinji. Upravo smo završili s jelom.
A onda sam ih pitala: „Zašto ta djevojka to govori?”
Samo su se nasmijali i rekli:
„Ne bismo ubili tog pedera.”
Pomislila sam...
Kad malo razmislim,
to je bio prvi znak koji sam zanemarila.
Pomislila sam: „Oni su Murdaughovi.
Sigurno nisu ljudi koji bi ubili nekoga.”
DRUGI VELJAČE 2018., TRI GODINE POSLIJE
Hitna služba. Recite.
Moja domaćica je pala i krvari joj glava.
Ne mogu je podići.
Odakle je pala?
Pala je penjući se uz vanjske stepenice.
Dobro. Je li unutra ili vani?
Vani.
Može li razgovarati ili je u nesvijesti?
Nije u nesvijesti. Samo mrmlja.
Gospođa je izjavila da je pokušala ustati i opet pala.
Ne. Pridržavao sam je.
Dobro.
Htjela je da je pustim kako bi ustala,
ali onda je pala.
Znate li tko je ona?
Radi za nas.
Koliko ima godina?
Ne znam. Otprilike 58 godina.
Kako se zove?
Gloria Satterfield.
Dobro. Znate li je li u prošlosti imala moždani udar?
Gospođo, prestanite pitati...
Već sam ih poslala.
DOMAĆICA
Gloria Satterfield bila je kućna pomoćnica.
U veljači 2018. bila je u kući.
Njezinoj su obitelji rekli
da se spotaknula na stepenicama preko obiteljskih pasa,
pala, jako udarila glavom i umrla.
Nije uopće bila pri svijesti dok je bila u bolnici.
Da.
Otkad je završila u bolnici do svoje smrti
nije mogla reći što se dogodilo.
Sjećam se kad sam čula da je gđa Gloria u bolnici.
Alex je došao kući
i rekao da ju je posjetio.
Mislim da je umrla dva dana nakon toga.
Paul je teško podnio Glorijinu smrt.
Plakao je i bilo mu je teško.
Kad smo otišli sa sprovoda, bili smo zajedno u autu.
Pričao mi je o njoj, prisjećao se svega i...
Jako ga je pogodila Glorijina smrt.
Kad sam saznala da se spotaknula,
slomila rebra i da ima tešku ozljedu mozga,
imala sam osjećaj da joj se nešto dogodilo
i da nisu psi bili krivi.
G. Alex bio je jako samozatajan.
U to je vrijeme bio ozbiljno ovisan o tabletama protiv bolova.
Paul je vikendom ostajao kod kuće
i brinuo se da mu se tata oporavlja.
Jednom sam ostala s njim i bila sam...
Alex je bio jako blijed, ali sad ste mogli vidjeti kroz njega.
Bio je na kauču i samo...
Ljuljao se i bio je blijed kao krpa.
Bilo je to teško gledati,
ali Paul je zbilja htio pomoći tati.
Gđa Gloria jednom je našla tablete
u vrećicama ispod Alexova stola u Hamptonu.
Paul je štitio tatino zdravlje.
Znao je da pije tablete.
Gloria je htjela reći Paulu
jer se bojala obavijestiti Maggie.
Možda se bojala da će izgubiti posao
ili da će Maggie reći da njuška.
Bilo je to početkom 2018., iste godine kad je umrla.
Previše je znala.
Mislite da je Gloria previše znala i da je zato više nema?
MORGANIN OTAC I MAJKA
Kad je umrla, počele su kružiti glasine.
Bio sam u željezariji.
Netko je primijetio da Maggie Murdaugh prolazi i rekao:
„Eno naše Ubojice Maggie.”
Pitao sam: „Zašto je tako zovete?”
Rekli su: „Pa, znate da je gurnula domaćicu niz stepenice.”
Jedna je verzija glasila da ju je Paul gurnuo niz stepenice.
U drugoj je to bila Maggie.
Nikad to nisam razumio,
ali širile su se glasine o tome
da je Paul možda imao nešto s njezinom smrću.
Mogu vam odmah reći da je to obična laž.
On...
Ne bi joj naudio.
Bilo je to nakon sprovoda.
Alex je rekao da će tužiti sam sebe
zbog smrti iz nehaja i dati im novac.
Rekao je to Paulu i meni.
Alex je rekao da će podnijeti tužbu protiv svoje osiguravajuće tvrtke
jer se Gloria spotaknula zbog njihovih pasa.
Htio je pomoći Glorijinim sinovima,
pobrinuti se za njih jer su izgubili majku
koja je umrla na njegovom posjedu.
Nazvao sam Ronnieja Freemana, nadzornika Murdaughovih.
Htio sam ga pitati je li ondje dovoljno dugo
da bi čuo nešto o smrti Stephena Smitha.
Rekao je da nije.
No tijekom razgovora spomenuo je
slučaj povezan s Glorijom Satterfield.
Tad sam dolazio na posao u 7.30.
Gloria je vjerojatno došla u 8.30.
Dok je prilazila kući,
imala je čašu iz McDonalds'a u ruci i torbu na ramenu,
baš kao svakog jutra.
Maggie me nazvala 15 minuta poslije.
Pitao sam što se dogodilo. Bila je histerična.
„Dođi. Gloria je pala. Ima krvi.”
Stopala su joj bila na povišenom.
Morali smo je barem staviti u vodoravni položaj.
Paul ju je uhvatio za noge,
a ja za ramena kako bismo je stavili u vodoravni položaj.
Kad je došla hitna služba, ondje ste bili vi, Paul i Maggie.
Istražiteljska izvješća kažu da je Alex razgovarao s Glorijom.
Rekla mu je da se spotaknula zbog psa.
Nije istina. Nije bio ondje.
- Alex nije bio ondje kad je hitna otišla? - Točno.
Ovdje sam s Alexanderom Murdaughom.
G. Murdaugh, shvaćate da snimam izjavu?
- Da. - Imam vaše dopuštenje?
- Da. - Recite svoje ime.
Richard Alexander Murdaugh.
I...
Zovu li vas Alexander?
Zovu me Alex.
Dobro.
Koliko dugo Gloria radi
za vas i vašu obitelj?
Radi za našu obitelj već...
gotovo 20 godina, rekao bih.
I bila je dadilja mojoj djeci još otkad...
Kad je moj najmlađi sin bio dijete.
Jeste li razgovarali s Glorijom
prije nego što ju je odvezla hitna?
- Jesam. - Dobro.
Jeste li je pitali što je bilo?
Dala mi je do znanja da je pala zbog pasa.
Dobro. Dakle, nije bilo svjedoka tom nizu događaja.
- Njezinom padu? - Da.
Ne, koliko ja znam.
Dobro.
Paul je zbilja vjerovao da se spotaknula zbog pasa.
Stoga se osjećao bolje.
Znao je da će njegov tata učiniti nešto sjajno i tužiti sam sebe.
Pobrinut će se da njezini sinovi i obitelj budu zbrinuti.
Zato nikad nisam govorila o svojim sumnjama.
Jako je čudno da je iste godine ona pronašla Alexove tablete
i rekla Paulu, koji je tjerao tatu na čišćenje.
Ne znam...
Nešto joj se dogodilo.
I mislim da nisu ispravno postupili.
Svatko od umrlih ima priču koju Alex Murdaugh priča
onako kako mu odgovara
jer želi održati carstvo koje su izgradili.
Imamo jako sumnjivu smrt 2015.
Imamo još jednu tri godine poslije. Također sumnjivu.
Nakon ubojstva Paula i Maggie na Moselleu
zbilja je nastao pakao.
Još jedna prijelomna vijest.
Riječ je o istrazi dvostrukog ubojstva
u obitelji iz Južne Karoline.
Državni istražitelji otvorili su zasebnu istragu smrti iz 2015.
povezanu sa smrću Paula i Margaret Murdaugh.
Agencija za provedbu zakona Južne Karoline ne želi reći što je dovelo do te odluke
ni je li obitelj Murdaugh upletena.
Nekoliko tjedana nakon dvostrukog ubojstva na Moselleu
državni istražitelji su rekli da ponovo otvaraju istragu
o smrti Stephena Smitha
zbog dokaza pronađenih u istrazi dvostrukog ubojstva.
Nekoć ugledan odvjetnik Alex Murdaugh iz Južne Karoline
sad se suočava s više optužbi.
Više je slučajeva razotkriveno u javnosti.
Mislim da se Alexov svijet polako počeo urušavati.
Nije znao što učiniti.
Odvjetnički ured Murdaugh u međuvremenu je otkrio
da Alex nezakonito prisvaja novac klijenata.
Prozvali su ga i prisilili na ostavku.
Njegov je ured intervenirao i rekao:
„Znamo da kradeš novac.
Istražit ćemo to,
ali što je još gore, više nisi jedan od nas.
Prekinut ćemo sve veze.
Odvjetnički ured koji je osnovao tvoj djed više te ne želi.”
Shvatio je da će se njegov svijet urušiti.
Moramo shvatiti kakav je on.
Alex Murdaugh je očajnik.
TRI MJESECA NAKON UBOJSTVA MAGGIE I PAULA
Bila sam s Miley i Connorom.
Netko je primio poziv i saznao da je g. Alex ranjen.
Miley i ja samo smo se pogledale.
Nije se činilo stvarnim.
Dobio sam poruku: „Alex Murdaugh ranjen u okrugu Hampton.”
Pomislio sam: „Što? Nemoguće.”
Produbljuje se misterij u Južnoj Karolini.
Snage reda potvrdile su da je 53-godišnji Alex Murdaugh
ranjen u okrugu Hampton u Južnoj Karolini.
Ne znamo kako je.
Alex je prebačen u bolnicu.
Pogođen je u glavu usred bijela dana
dok je mijenjao gumu pored ceste.
Objavili smo da je Alex Murdaugh helikopterom prebačen u bolnicu u Savanni.
Ne, ne.
Odvezli su ga u Charleston, ne u Savannu.
FITSNews griješi. Nemaju pojma.
Bio je u Savanni.
Njegovi su odvjetnici lagali novinarima kako ne bi otišli onamo.
Pitali smo se zbunjuju li nas namjerno.
A tu su i pozivi hitnoj službi.
Hitna služba okruga Hampton. Recite.
Pukla mi je guma, pa sam stao.
Netko je stao da mi pomogne.
Pokušao me ustrijeliti.
Jeste li pogođeni?
Da.
Ali dobro sam.
Ne mogu voziti.
Dobro.
I jako krvarim.
Odakle krvarite?
Nisam siguran. Ranjen sam u glavu.
Kako se zovete?
Alex Murdaugh.
Alex Murdaugh?
Da, gospođo.
Dobro.
Trebalo je nekoliko dana da se ta priča razjasni.
Alex je mislio da ne može nastaviti.
Htio je okončati život.
Alex je priznao svoju pogrešku.
Mislim da se pokušao ubiti.
Smatrao je da se mora pobrinuti da njegov živući sin Buster bude zbrinut.
Htio je okončati život kako bi njegov sin imao koristi od toga.
Dosjetio se i unajmio nekoga tko će mu pucati u glavu.
Da, nalazimo se
na Salkehatchie Roadu.
Pored ceste je čovjek prekriven krvlju.
Maše rukama.
Samo leži i maše rukama?
Čini se dobro, ali izgleda namješteno.
Zato nismo stali.
Ne krivim vas.
Sve je to bilo pomalo čudno.
A onda, nekoliko dana poslije,
svi su počeli dovoditi u pitanje
verzije koje su čuli od Alexovih odvjetnika.
U ekskluzivnim vijestima s nama je odvjetnik Alexa Murdaugha.
Otišao je do svog dilera i zamolio ga da ga ustrijeli.
Već za 30 minuta diler mu je pucao u glavu.
Ubojstvo njegova sina i žene prije 90 dana
strahovito ga je pogodilo.
Većina ljudi ne može to prebroditi.
On je to prebrodio pomoću opioida.
Za nekoliko tjedana
Alex Murdaugh otišao je na rehabilitaciju zbog tajne ovisnosti o opioidima.
Gotovo odmah
predmet istrage policije postao je bivši Alexov klijent
Curtis Edward Smith.
Curtis Smith optužen je da je pucao u Alexa Murdaugha.
On se također pojavio pred sucem u okrugu Hampton.
Vlasti kažu da ga čekaju optužbe zbog pomaganja u samoubojstvu,
prevare osiguranja i još toga.
Curtis Edward Smith poslije je rekao:
„Činilo mi se da mi je smjestio.
Mislio sam da me zvao da mu pomognem,
a onda je namjestio natezanje oko oružja.
No tvrdio je da se nije urotio s Alexom kako bi ga ubio.
Tvrdi li vaš klijent da je posve nedužan u ovom slučaju?
Recite.
Da sam ga upucao, bio bi mrtav.
Živ je.
Kažu da je vaš klijent ukrao milijune iz odvjetničkog ureda.
Je li sav novac potrošio na lijekove
ili je neke milijune iskoristio za druge stvari?
Koliko znam, većinu novaca potrošio je na lijekove.
To je mnogo Oxyja.
Tko je Eddie Smith? Tko je bratić Eddie?
Malo smo ga istražili.
Otkrili smo više od 160 000 dolara koji su plaćani obročno.
Većina je isplata manja od 10 000 od listopada 2020. do svibnja 2021.
Sve sam izračunao.
Znate li koliko je OxyContina mogao kupiti?
Za 114 godina.
I to ako je teški ovisnik.
Nije kupio OxyContin tim novcem. Možda nešto malo, ali ne sve.
Kamo je nestao taj novac?
No ključno pitanje nije nužno gdje je nego kad se to dogodilo.
Izdao je ček nešto prije dvostrukog ubojstva,
a Curtis Eddie Smith primao je čekove i nakon toga.
Neki od njih bili su na više od 24 000 dolara.
Moji izvori imaju uvjerljiviju teoriju.
Smjestio je Eddieju. Dobro?
Nije tražio od Eddieja da ga ustrijeli.
Htio je da izgleda kao da je Eddie došao i pucao u njega,
a on je pucao u Eddieja u samoobrani.
Sve je to od početka jako sumnjivo.
Kako bi Eddie bio osumnjičen za ubojstvo?
Ne samo za pokušaj ubojstva
nego i za ubojstvo Maggie i Paula.
TRINAESTI RUJNA 2021.
SLED kaže da razmatraju optužbe
da je Murdaugh pronevjerio sredstva
u odvjetničkom uredu koji je osnovala njegova obitelj.
Bili smo ovdje i malo prije,
kad je pet policijskih vozila
izašlo s imanja Moselle u okrugu Colleton.
Ne znamo što se događa , ali otkrit ćemo.
No pet policijskih vozila svakako je upravo napustilo posjed.
SLED je objavio da će Alex Murdaugh biti predmet njihove istrage
zbog svojih financijskih zločina.
Istog dana dobio sam dojavu
da izvršavaju pretres na Moselleu.
Mislio sam da se vrijedi dovesti,
pustiti dron i možda nešto vidjeti.
Kad sam se zaustavio, neki kamioneti službena izgleda
upravo su izlazili s prilaza.
Mislio sam da sam sve propustio.
Tek nekoliko dana poslije
pregledavao sam snimke
i ono što sam snimio te primijetio puške.
Odmah sam pomislio da je to važno.
Doznao sam da obavljaju pretres,
a sad sam imao i snimku iskrcavanja osam pušaka iz kuće.
Jasno se vidi John Marvin kako nosi dvije puške u kamionet.
Ukrcali su još neke stvari,
odvezli se do štenara,
ukrcali lovačkog psa i neke stvari, a zatim otišli.
John Marvin i Buster možda su išli u lov.
Nisam siguran.
No znao sam da se nedavno dogodilo dvostruko ubojstvo na imanju.
Murdaughovi su odnosili puške s imanja, a ne policija.
Očito bi netko mogao pomisliti
da je možda to oružje dokaz
koji bi se mogao koristiti protiv obitelji Murdaugh.
Da SLED ima oružje ubojstva, dosad bismo to znali.
Pušaka nema. Još ih traže.
Nakon pucnjave na cesti
svima je bilo jasno da je lagao.
Mislim da su se u tom trenutku ljudi počeli pitati
je li Alex Murdaugh bio povezan s ubojstvom svoje žene i sina.
Barem su sumnjali govori li istinu o tome što im se dogodilo.
Lagao je o nečemu.
Počeo sam se gnušati obitelji Murdaugh,
baš kao i mnogi u zajednici.
Naša mrtvozornica Angela Topper
pregledala je mrtvozornička izvješća okruga Hampton.
Upravo je ona ukazala na činjenicu
da se nešto sumnjivo dogodilo 2018.,
kad je slučaj Glorije Satterfield prošao nezapaženo.
Vidjela je da je smrt proglašena prirodnom,
iako je bila riječ o padu.
Vidjela je da nije obavljena obdukcija.
Pisala je SLED-u
i tražila njihovu pomoć u istrazi.
U isto vrijeme,
SLED je imao razloga istražiti Alexove financijske zločine.
Obitelj Satterfield saznala je iz članaka u Južnoj Karolini
za nagodbu u slučaju smrti.
Njezini sinovi nisu znali ništa o nagodbi.
Nitko od njih dvojice nije dobio novac.
Bilo je riječi o tome u novinama.
Eric me nazvao i rekao mi: „Nešto nije u redu.”
Bilo je to šokantno.
Dečki nisu ništa dobili.
Ništa. Ni novčića.
Činilo se da postoji tužba.
Novac je osiguran, ali ništa nije uplaćeno klijentima,
što se činilo nemogućim.
Odlučili smo razgovarati s Murdaughovima.
Očekivali smo da će nam odmah odgovoriti
i reći: „Naravno. Došlo je do nesporazuma.
Novac je na računu. Stavili smo ga u zakladu.”
Nisu odgovorili.
Odmah smo podnijeli tužbu
zato što smo trebali sudski nalog kako bismo dobili dokumente i informacije.
Saznali smo da se Alex Murdaugh nije bavio pravom.
Alex Murdaugh krao je novac.
Alex je na kraju dobio 4,3 milijuna dolara.
Naši klijenti nisu dobili baš ništa od tog novca.
Ništa.
To nas je strahovito povrijedilo.
To me uznemiruje.
Ljut sam kad pomislim što se dogodilo.
Iskoristio je ime moje sestre.
Njegov odvjetnički ured sumnjao je u njega, što smo potvrdili.
To nije bio prvi put da je pronevjerio novac
drugih klijenata svoje tvrtke.
Imamo dokaze da je to učinio mnogo puta prije.
To nije počelo s 4,3 milijuna dolara.
Alex Murdaugh pronevjerio je milijune dolara,
a prevara je počela 2015.
i bila je sredstvo pomoću kojega je Satterfieldovima ukrao novac 2019.
Ronnie i ja našli smo se sa SLED-om.
Kontaktirali smo FBI.
Jesmo li bili pokretači kaznenih prijava
protiv Alexa Murdaugha? Naravno.
PRIJELOMNA VIJEST
Upravo smo dobili najnoviju vijest.
Agencija za provedbu zakona
privela je Alexa Murdaugha.
Ovo je Murdaughova policijska fotografija.
Optužbe se temelje na SLED-ovoj istrazi
pronevjere sredstava za nagodbu zbog smrti Glorije Satterfield.
Vlasti ga optužuju za krađu milijuna iz osiguranja
koje su trebali dobiti sinovi Glorije Satterfield,
dugogodišnje obiteljske domaćice
koja je umrla nakon navodnog pada
u kući Murdaughovih u Južnoj Karolini 2018.
DEVETNAESTI LISTOPADA 2021.
U listopadu 2021.
Murdaugh se pojavio pred okružnim sucem Cliftonom Newmanom.
Uskratit ću mogućnost jamčevine.
Nitko u toj sudnici
nije očekivao da će sud uskratiti davanje jamčevine.
Nitko to nije očekivao.
Tad je Alex Murdaugh shvatio
da na sustav koji ga je podupirao...
više ne može računati.
Alex Murdaugh je u zatvoru.
Tajne više nisu sigurne.
Alex se branio šutnjom, odbijajući odgovoriti na optužbe
da je pronevjerio milijune dolara
iz unosnog odvjetničkog ureda svoje obitelji i od klijenata.
U listopadu su na sudu izloženi dokazi da je Buster kockao u Las Vegasu
i prodavao imovinu u vrijednosti stotina tisuća dolara
za svog oca.
Postoje slike koje su predane u dokaze,
a prikazuju Johna Marvina i Bustera u kasinu u Las Vegasu
u vrijeme kad je Alex Murdaugh bio u okružnom zatvoru.
Jesi li se kockao?
Da, kockao sam se,
a sutradan je objavljen članak o tome kako zlorabim sredstva.
Kockajući se?
Da. Netko je slikao Johna Marvina i mene u kasinu.
Šališ se.
Jebote... Šališ se?
Ne.
- Kako su te prepoznali? - Da.
Čini se da sam općepoznata osoba.
Pozivi koje je Alex obavljao iz zatvora zbilja su fascinantni.
Ponekad ljudi sigurno znaju da ih snimaju.
No pretpostavljam da nakon nekog vremena
počnu slijediti prirodan tijek razgovora
i govoriti o nogometu i o mesnim prutićima u kantini.
Hej, pogodio sam devet od 11 rezultata...
U nedjelju. Devet od 11 je zbilja teško.
Da.
Osvojio sam šest juha,
četiri goveđa štapića...
To je dobro.
Vaša se stranka javila.
- Prihvaćate plaćanje poziva od... - Alexa.
Svi telefonski pozivi podložni su nadzoru i snimanju.
- Halo? - Hej, kompa.
Jim mi je rekao da je porota podigla još optužnica protiv mene
prošli petak. Znaš da pretjeruju, zar ne?
Da, mislim...
Znaš da mi to žele prišiti, zar ne?
Da, znam.
Mogu to podnijeti.
Stephen Smith, Gloria i sva ta sranja.
Pokušavaju li još uvijek reći da postoje neki misteriji
oko Glorijine smrti i načina na koji je umrla?
Što?
Nabacuju li se još aluzijama o tome kako je umrla?
Ne znam.
Govore li još o Stephenu Smithu?
- Mislim da... - Nema poveznice s nama?
Da, mislim da to nitko...
nije primio k srcu.
SLED ne nalazi poveznicu?
Ne. SLED nije ništa objavio.
Nisu čak objavili ni izjavu o...
Što je bilo posljednje?
Nedavno se nešto dogodilo. Priča se o tome da postoje
neki novi dokazi.
Povezani su
s ubojstvima.
Prošlo je godinu dana od zločina.
Upravo smo čuli da postoje forenzički dokazi
koji izravno povezuju Alexa Murdaugha s mjestom zločina.
Will Folks. Kako ste?
Mrtvozornik kaže da su Paul i Maggie ubijeni u 21 h.
Alex Murdaugh tvrdi da je došao na Moselle tek u 22.07
i našao ženu i sina ubijene.
Prema našim izvorima, trag prskanja velikom brzinom,
tekućina na odjeći Alexa Murdaugha,
potvrđuje da je bio na Moselle u vrijeme ubojstava.
Nije toliko važno što je to,
koliko gdje ga smješta u trenutku Maggiena i Paulova ubojstva.
Nije mogao biti nigdje drugdje osim s barem jednom od žrtava
u trenutku njihove smrti.
Osim toga, imamo snimku
s mobitela Paula Murdaugha u 20.44.
Alexa se ne vidi na snimci s Paulova mobitela,
ali ga se čuje
u vrijeme zabilježeno neposredno prije ubojstava.
To je drugi dokaz
koji potvrđuje da je Alex Murdaugh bio na mjestu ubojstava
u vrijeme kad su se dogodila.
To razotkriva sve
i ukazuje na Alexovu upletenost.
Tek sad znamo da je bio ondje kad se to dogodilo.
Možda nije ubio ženu i sina. To ne možemo zasigurno znati.
No znamo da je bio ondje kad su umrli.
Znamo da zna nešto o tome što im se dogodilo.
Trag prskanja velikom brzinom povezuje se s brzim oružjem
poput puške, pogotovo korištene izbliza.
FITSNews objavljuje da je mobitel Paula Murdaugha bio na mjestu zločina.
Naš je izvor potvrdio da je na tom mobitelu snimka
na kojoj Alex Murdaugh razgovara sa svojom ženom Maggie
neposredno prije ubojstava.
Ne vidimo Alexa Murdaugha na snimci, ali čujemo ga kako govori.
Snimka ima vremensku oznaku koja bi mogla biti ključna za istragu.
Moj je urednik predložio
da napišem prijelomnu vijest
u slučaju da Alexa Murdaugha optuže za ubojstvo.
Ne mogu to učiniti.
Strašno je uopće pojmiti
da netko može ubiti svoju ženu i dijete, a istina je.
To je propast dinastije. Pad u nemilost.
Alex Murdaugh navikao je ići na sud kao odvjetnik,
ali ovaj tjedan izbačen je iz komore
i usto se mora suočiti s optužbama za ubojstvo svoje žene i sina.
Murdaughov odvjetnički tim danas popodne odmah je reagirao.
U svojoj izjavi kažu:
„Alex nije imao nikakav motiv da ih ubije.
Odmah ćemo podnijeti zahtjev za brzim suđenjem.”
Danas smo ovdje zbog slučaja države protiv Richarda Alexa Murdaugha.
Optužila ga je porota okruga Colleton
po optužnici 2022 G.S. 15-592
za ubojstvo Maggie Murdaugh.
Optužnica 2022 G.S: 15-593 podnesena je za ubojstvo Paula Murdaugha.
Richarde Alex Murdaugh,
podignite desnu ruku ako je to vaše ime.
Odričete li se čitanja optužnica?
Da, gospodine.
Što kažete, Richarde Alex Murdaugh?
Jeste li krivi ili ne
za zločine za koje ste optuženi?
Nisam kriv.
- Tko će vam suditi? - Bog i moja domovina.
Hvala.
Jamčevina se uskraćuje.
Hvala svima.
Mislim da je g. Alex.
suočen medijskim ludilom i sudom,
shvatio da će razotkriti sve njegovo varanje, laganje i krađu.
Mislim da je moguće da je Alex Murdaugh ubio Paula i Maggie.
Bez obzira na to tko su i što su učinili, nisu to zaslužili.
Alexa optužuju za mnogo toga.
Ako je sve to istina,
dobit će ono što je tražio.
Svi pate zbog tih pogrešaka,
a neke su pogreške veće od drugih i nemoguće ih je ispraviti.
Izgubio sam ljubav svog života.
LETI VISOKO, MAL
Bio sam izgubljen.
Ponovo sam počeo tulumariti kao da sam tinejdžer.
Neko sam se vrijeme ponašao glupo.
Htio sam pobjeći od svega.
Ne znam, ali čini mi se da su svi pogrešno shvatili
što se događa.
Čuo sam svašta. Govorili su da je Paul zaslužio umrijeti.
Da, pogriješio je i mnogi pate zbog toga,
ali nitko ne zaslužuje umrijeti.
Nakon nesreće na čamcu i ubojstva Paula i Maggie
cijela je zajednica bila potresena.
Bila sam jako loše.
Pokušavam se nositi s time
i pritom biti obična 20-godišnjakinja.
U stanju sam danas sjediti ovdje i ispričati svoju priču.
Više se ne moram bojati.
Ponovo proživljavam potisnute osjećaje
i ono što pokušavam zaboraviti.
Mislim da to pokazuje moju snagu.
Naši su se odnosi drastično promijenili nakon četiri godine.
Bilo mi je teško ponovo se družiti s Miley
nakon što smo izgubili Mallory zato što sam se osjećala krivom.
Miley i Mallory bile su prijateljice,
a nisam željela da se čini kao da netko nekoga zamjenjuje.
Samo mi razumijemo kroz što prolazimo.
Mislim na nju svaki dan i teško je nastaviti sa životom bez nje,
ali odat ćemo joj počast na pravi način...
Ako očuvamo uspomenu na nju.
Ono što bih sad smatrala pravednim...
Moramo dobiti odgovore koje trebamo i želim znati što se dogodilo Gloriji.
Vlasti Južne Karoline dobile su dopuštenje od odvjetnika
da ekshumiraju tijelo Glorije Satterfield
i istraže okolnosti njezine smrti.
Želim znati tko je ubio Paula i Maggie, kao i Stephena.
I dalje mislim da g. Alex nešto skriva.
Ako ga ikad upoznate,
sigurno ćete i vi tako misliti.
Vaša se stranka javila.
Svi telefonski pozivi podliježu nadzoru i snimanju.
- Hej. - Hej.
Što radiš?
Ništa. Što je?
Bus, htio sam te nešto pitati.
Je li Netflix objavio nešto o svemu ovome?
Alex je uzeo policu osiguranja za Moselle
mjesec dana prije Glorijine smrti na posjedu.
Pokupio je više od 4,3 milijuna dolara
od osiguranja vezana za njezinu smrt.
Kad je ovo snimanje završeno,
istraga uzroka Glorijine smrti još je bila u tijeku.
Odvjetnik obitelji Beach Mark Tinsley podnio je tužbu
vezanu za smrt Mallory Beach u veljači 2019.
Kad je ovo snimanje završeno, tužba još nije bila na sudu.
Obitelj Murdaugh javno je zanijekala ikakvu povezanost
sa smrću Stephena Smitha.
Alex, Randy, John Marvin i Buster Murdaugh
nisu se odazvali na naše upite.
Glasnogovornik obitelji rekao je da ne žele davati nikakve izjave.
Alex Murdaugh optužen je za ubojstvo žene i sina 14.07.2022.
Izjavio je da nije kriv.
Ako ga osude, dobit će doživotnu kaznu.
Prijevod titlova: Andrea Šimunić